
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 235
                                                            din 31 octombrie 2023
privind modificarea unor contracte de concesiune 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 32.748/04.10.2023 şi la Consiliul Local Sighișoara cu nr. 34.767/20.10.2023, de referatul de aprobare, înregistrat cu nr. 32.750/04.10.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 30.101/08.09.2023, prin care doamna Albert Katalin solicită modificarea contractului de concesiune nr. 12/29.468/28.10.2022, în sensul suplimentării suprafeței de teren concesionat, motivat de cele cuprinse în memoriul tehnic de arhitectură întocmit, urmare a emiterii Certificatului de urbanism nr. 177/07.09.2023, în scopul construirii unui balcon;

Având în vedere contractul de concesiune nr. 12/29.468/28.10.2022, încheiat în baza Hotărârii Consiliului Local Sighișoara nr. 285/27.10.2022, între Municipiul Sighișoara, în calitate de concedent și Albert Katalin, Beres Arpad și Beres Karoly, în calitate de concesionari, având ca obiect terenul, în suprafață de 9,62 mp., concesionat în vederea construirii unui balcon care să deservească apartamentul nr. 3, proprietate a concesionarilor, înscris în C.F. nr. 50582-C1-U7 Sighișoara (nr. C.F. vechi: 9549/III), sub nr. top. 3495/14/III, situat în Municipiul Sighișoara, str. Crizantemelor, nr. 22, bl. 415, în conformitate cu obiectivele concedentului, suprafața concesionată fiind parte din terenul aferent blocului de locuințe nr. 415 situat în Sighișoara, str. Crizantemelor, nr. 22, jud. Mureș, în suprafață totală de 280 mp., înscris în C.F. nr. 50582 Sighișoara (nr. C.F. vechi: 9549) sub nr. cad. 1903 și nr. top. 3495/14, poziția A1;

Având în vedere că potrivit Memoriului tehnic de arhitectură din proiectul nr. 28/iul.2023, întocmit de arh. Ioan Velicu, la care este anexat Planul de situație, memoriu întocmit urmare a emiterii Certificatului de urbanism nr. 177/07.09.2023, construirea balconului presupune, printre altele, extinderea pe o suprafață de 10,80 mp.;

Având în vedere cererea, înregistrată la Municipiul Sighișoara cu nr. 28.481/23.08.2023, prin care domnul Șuteu Mihai, în calitate de administrator al S.C. Magic Markt S.R.L., solicită diminuarea cu 185 mp. a suprafeței de teren concesionate prin contractul de concesiune nr. 2/10.132/2003, motivat de faptul că a fost identificat proprietarul de drept al terenului înscris sub nr. top. 1773/3, nr. cad. 421/3, făcând dovada în acest sens prin extras de plan cadastral și prin extrasul de carte funciară nr. 53108;

Având în vedere contractul de concesiune nr. 2/10.132-02.04.2003, așa cum a fost modificat și completat prin actul adițional nr. 1/27.11.2007, încheiat între Municipiul Sighișoara, în calitate de concedent și S.C. Magic Markt S.R.L., în calitate de concesionar, având ca obiect terenul situat în Municipiul Sighișoara, str. 1 Decembrie 1918, nr. 53 - 55, lot. 2 și 3, înscris în C.F. nr. 825, sub nr. top. 1773/2, cu Su = 119,08 mp. și nr. top. 1773/3, cu S = 185,05 mp., destinat construirii de spațiu comercial și de producție;


Având în vedere că, potrivit foii fidele a C.F. nr. 825, cât și a extrasului C.F. nr. 10411 (transcris din C.F. nr. 825), dreptul de concesiune a S.C. Magic Markt S.R.L. este înscris asupra terenului situat în Sighișoara, str. Consiliul Europei, nr. 5, astfel: sub nr. top. 1773/2 și nr. cad. 421/2 – suprafața de 119,08 mp. și sub nr. top. 1773/3 și nr. cad. 421/3 – suprafața de 185,05 mp., întreg terenul fiind proprietate a Statului Român, iar construcția în vederea edificării căreia a fost concesionat terenul, este de asemenea evidențiată, cu titlu de drept construire în favoarea S.C. Magic Markt S.R.L., pe terenul cu nr. top. 1773/2 și nr. cad. 421/2, nr. top. 1773/3 și nr. cad. 421/3, în C.F. nr. 10411;


Având în vedere că, potrivit extrasului C.F. nr. 53108 Sighișoara, dreptul de proprietate asupra suprafeței de 185 mp. teren înscris sub nr. cad. 53108, pe care nu este evidențiată nicio construcție, aparține lui Șuteu Mihai, căsătorit cu Șuteu Mihaela;


Având în vedere Nota de serviciu cu nr. 32.083/IX/5/2023, a Biroului Public Cadastru, Topometrie și Administrare Terenuri Agricole și Forestiere, prin care se comunică faptul că imobilul înscris în C.F. 53108 Sighișoara, cu suprafața de 185 mp., str. 1 Decembrie 1918 nr. 49, având ca proprietari tabulari pe Șuteu Mihai, căsătorit cu Șuteu Mihaela, se suprapune cu imobilele înscrise în C.F. nr. 10411 (A+1), nr. cad. 421/2, nr. top. 1773/2, cu suprafața de 119 mp., respectiv (A+2), nr. cad. 421/3, nr. top. 1773/3, cu suprafața  de 185 mp., proprietari tabulari Statul Român (teren) și S.C. Magic Markt S.R.L. (construcție), imobile situate pe str. Consiliul Europei, nr. 5;

Având în vedere vechimea contractului de concesiune nr. 2/10.132-02.04.2003, așa cum a fost modificat și completat prin actul adițional nr. 1/27.11.2007, precum și schimbările legislative cu privire la concesiunea bunurilor intervenite de la data încheierii acestuia și până în prezent;

Având în vedere recomandările făcute cu privire la contractele de concesiune prin scrisoarea nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere valoarea redevenței aferentă contractului de concesiune nr. 2/10.132-02.04.2003, așa cum a fost modificat și completat prin actul adițional nr. 1/27.11.2007, la care s-a ajuns în prezent, ca urmare a aplicării prevederilor contractuale cu referire la indexare asupra valorii stabilite inițial prin contract, respectiv de 2,6784 lei/mp./an;

Având în vedere prevederile Hotărârii Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara, potrivit cărora tariful de bază lunar pe mp. pentru terenul aferent spațiului care face obiectul contractului de concesiune nr. 2/10.132-02.04.2003, așa cum a fost modificat și completat prin actul adițional nr. 1/27.11.2007, este de 2,00 lei/mp./lună, respectiv de 24,00 lei/mp./an;

Având în vedere prevederile art. 13 alin. (1) și art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare, în urma aplicării cărora, prețul minim al concesiunii pentru suprafața de 119,08 mp. teren rezultat este de 952,64 lei/an, conform calculului: 5.712,00 lei : 25 ani = 952,64,00 lei/an, respectiv de 8,00 lei/mp./an;

Având în vedere faptul că stabilirea valorii terenului antemenționat prin efectuarea unui raport de evaluare întocmit de un evaluator autorizat ar genera costuri suplimentare în sarcina Municipiului Sighișoara, atât din punct de vedere al prețului serviciului de evaluare cât și al perioadei de timp necesare;

Având în vedere valoarea superioară a sumei redevenței la care s-a ajuns în prezent, ca urmare a aplicării prevederilor Hotărârii Consiliului Local Sighișoara nr. 234/19.12.2019, față de cea calculată potrivit prevederilor art. 13 alin. (1) și art. 17 din Legea nr. 50/1991 și de cea la care s-a ajuns conform prevederilor contractuale, respectiv de 24,00 lei/mp./an față de 8,00 lei/mp./an și 2,6784 lei/mp./an;

Având în vedere Autorizația de construire nr. 140 din 05.07.2004, cât și documentele care au stat la baza emiterii acestei autorizații;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 32.749/04.10.2023, prin care se propune modificarea unor contracte de concesiune;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:

Art. 1. (1) Se aprobă modificarea contractului de concesiune nr. 12/29.468/28.10.2022, încheiat între Municipiul Sighișoara, în calitate de concedent și Albert Katalin, Beres Arpad și Beres Karoly, în  calitate de concesionari, având ca obiect terenul, în suprafață de 9,62 mp., concesionat în vederea construirii unui balcon care să deservească apartamentul nr. 3, proprietate a concesionarilor, înscris în C.F. nr. 50582-C1-U7 Sighișoara (nr. C.F. vechi: 9549/III), sub nr. top. 3495/14/III, situat în Municipiul 

Sighișoara, str. Crizantemelor, nr. 22, bl. 415, în conformitate cu obiectivele concedentului, suprafața concesionată fiind parte din terenul aferent blocului de locuințe nr. 415 situat în Sighișoara, str. Crizantemelor, nr. 22, jud. Mureș, în suprafață totală de 280 mp., înscris în C.F. nr. 50582 Sighișoara (nr. C.F. vechi: 9549), sub nr. cad. 1903 și nr. top. 3495/14, poziția A1, în sensul suplimentării terenului concesionat de la suprafața de 9,62 mp. la suprafața de 10,80 mp.
(2) Modificarea menționată la alineatul (1) va fi cuprinsă într-un act adițional la contractul de concesiune inițial, iar cuantumul redevenței va fi actualizat conform prevederilor legale aplicabile în materie, în vigoare la data încheierii actului adițional.

(3) Restul clauzelor cuprinse în contractul de concesiune nr. 12/29.468/28.10.2022 rămân neschimbate și își păstrează valabilitatea între Municipiul Sighişoara şi Albert Katalin, Beres Arpad și Beres Karoly.

Art. 2. Se aprobă modificarea contractului de concesiune nr. 2/10.132-02.04.2003, așa cum a fost modificat și completat prin actul adițional nr. 1/27.11.2007, încheiat între Municipiul Sighișoara, în calitate de concedent și S.C. Magic Markt S.R.L., în calitate de concesionar, având ca obiect terenul situat în Municipiul Sighișoara, str. 1 Decembrie 1918, nr. 53 - 55, lot. 2 și 3, înscris în C.F. nr. 825, sub nr. top. 1773/2, cu Su = 119,08 mp. și nr. top. 1773/3, cu S = 185,05 mp., destinat construirii de spațiu comercial și de producție, astfel:


(1) Suprafața de teren concesionată se diminuează de la 304,13 mp., la 119,08 mp.


(2) Datele de identificare ale obiectului concesiunii se modifică conform datelor din extrasul C.F. nr. 10411 Sighișoara, astfel, art. 2. din Cap. II – Obiectul contractului din contractul de concesiune va avea următorul conținut:


„Art. 2. Obiectul contractului este preluarea în concesiune a terenului, în suprafață de 119,08 mp., situat în Municipiul Sighișoara, str. Consiliul Europei, nr. 5, jud. Mureș, înscris în C.F. nr. 10411 (transcris din C.F. nr. 825), sub nr. top. 1773/2 și nr. cad.  421/2 (lot nr. 2 în planul de situație), în conformitate cu obiectivele concedentului, ocupat de construcția Magazin universal D+P+M, aflat în proprietatea concesionarului”.


(3) Art. 3., lit. a) și lit b) din Cap. II – Obiectul contractului din contractul de concesiune se modifică și va avea următorul conținut:


„a) concesionarea terenului pe care este edificată construcția Magazin universal D+P+M, aflat în proprietatea concesionarului.


b) introducerea terenului în circuitul economic.”


(4) Art. 4. lit. a) din Cap. II – Obiectul contractului din contractul de concesiune se actualizează și va avea următorul conținut:


„a) bunuri de retur: terenul, în suprafață de 119,08 mp., situat în Municipiul Sighișoara, str. Consiliul Europei, nr. 5, jud. Mureș, înscris în C.F. nr. 10411 (transcris din C.F. nr. 825), sub nr. top. 1773/2 și nr. cad.  421/2.”


(5) Paragraful 2 al art. 7. din Cap. III – Termenul contractului din contractul de concesiune, respectiv: „Contractul de concesiune poate fi prelungit pentru o perioadă egală cu cel mult jumătate din durata inițială cu acordul părților, respectiv 24 ani.”, se elimină în concordanță cu prevederile art. 306 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.


(6) Art. 8. din Cap. IV. Redevența din contractul de concesiune, se actualizează și va avea următorul conținut:


„Art. 8. Redevența concesiunii este de 24,00 lei/mp./an, respectiv de 2.857,92 lei/an, calculată potrivit prevederilor Hotărârii Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara.”


(7) Art. 9 din Cap. IV. Redevența din contractul de concesiune se completează cu un nou paragraf, care va avea următorul conținut:

„Suma depusă cu titlu de garanție la contractul de concesiune potrivit prevederilor art. 9 din contractul de concesiune se suplimentează cu suma de 2.572,04 lei, reprezentând diferența dintre valoarea obligației de plată către concedent, stabilită și datorată pentru primul an de exploatare prin actul adițional (2.857,92 lei) și valoarea inițială depusă drept garanție la contractul de concesiune (285,88 lei după denominare), sumă pe care, în termen de 90 de zile de la semnarea actului adițional, concesionarul are obligația de a o depune în contul RO57TREZ4785006XXX000048, cu titlu de garanție la contract. Din această sumă, dacă este necesar, pot fi prelevate penalități și alte sume datorate de concesionar concedentului, în baza contractului de concesiune”.


(8) Art. 10. din Cap. IV – Redevența din contractul de concesiune, se modifică și va avea următorul conținut:

„Art. 10. Sumele ce constituie redevență se vor plăti în două rate semestriale egale, cu termen scadent 31 martie și 30 septembrie.”

(9) Art. 11. din Cap. IV – Redevența din contractul de concesiune, se modifică și va avea următorul conținut:

„Art. 11. Redevența se va indexa anual prin aplicarea indicelui de inflație, comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul următor anului de încheiere a prezentului act adițional.”

(10) Art. 12 din Cap. IV – Redevența din contractul de concesiune, se modifică și va avea următorul conținut: 

„Art. 12.  Plata redevenței se poate face în numerar, la casieriile Municipiului Sighișoara, on-line prin ghiseul.ro (Sistemul Național Electronic de Plată Online cu Cardul Bancar) sau prin virament în contul concedentului RO63TREZ47821A300530XXXX, deschis la Trezoreria Sighișoara.”

(11) Art. 17 din Cap. VII – Răspunderea părților din contractul de concesiune se modifică și va avea următorul conținut: 

„Art. 17. Întârzierile la plată a redevenței se penalizează cu 1% din cuantumul redevenței neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv. Cuantumul penalităților poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesar încheierea unui act adițional în acest sens.”

(12) Cap. XIII – Alte clauze din contractul de concesiune se completează cu încă un articol, respectiv art. 25, care va avea următorul conținut:


„Art. 25. Redevenţa neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract constituie titlu executoriu.”

(13) Modificările menționate la alineatele (1) - (12) vor fi cuprinse într-un act adițional la contractul de concesiune inițial.

(14) Restul clauzelor cuprinse în contractul de concesiune nr. 2/10.132-02.04.2003, așa cum a fost modificat și completat prin actul adițional nr. 1/27.11.2007, rămân neschimbate.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică și Biroul Juridic din cadrul Municipiului Sighişoara.

Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

      Moiseș Florian Dan                                            Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

14 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 235/31.10.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


